|  |  |  |
| --- | --- | --- |
| logo e R | **REPUBLIKA E KOSOVËS**  **REPUBLIC OF KOSOVO-REPUBLIKA KOSOVA**  **KUVENDI I KOMUNËS NË SUHAREKË**  **MUNICIPAL OF ASSEMBLY- SUHAREKA**  **SKUPSTINA OPSTINE SUVA REKA** |  |

Në bazë të nenit 12, paragrafi 2, shkronja (c), nenit 17, paragrafi 1, shkronja (b), tё Ligjit Nr-03/L-040, për Vetëqeverisjen Lokale, publikuar në “Gazetën zyrtare të Republikës së Kosovës, Nr-28/2008”, e në mbështetje të nenit 22 dhe nenit 38, të Ligjit Nr-04/L-110, për Ndërtimit, publikuar në “Gazetën zyrtare të Republikës së Kosovës, Nr-18/2012”, e konform dispozitave ligjore tё Udhëzim administrativ Nr.02/2018 për taksat administrative për leje ndërtimore, leje rrënimi dhe tarifat për rregullimin e infrastrukturës dhe nenit 15, paragrafi 1, shkronja (b), nenit 28 paragrafi 2, shkronja (f) dhe 29, paragrafi 2, shkronja (d), tё Statutit te Komunës se Suharekës, 01-Nr-8336, i datës 04.11.2008, Kuvendi i Komunës së Suharekës në mbledhjen e mbajtur me datën, ------------------, miraton këtë:

**Projekt-V E N D I M**

**Për caktimin e taksave administrative**

**Neni 1**

Me këtë vendim Kuvendi i Komunës nё Suharekë, cakton taksat administrative për lëshimin e lejes së ndërtimit për kategorinë e I dhe II-të, lejes së rrënimit dhe tarifën rregullative për rritjen e densitetit të infrastrukturës.

**Neni 2**

**2.1 Taksa administrative për lëshimin e lejes së ndërtimit kategoria e I-rë (TAD) do të jetë 2.40€/m² (dy euro e katër dhjetë centë për metër katror) dhe llogaritet për tërë territorin e Komunës.**

**2.2 Taksa administrative për lëshimin e lejes së ndërtimit kategoria e II-rë (TAD) do të jetë 2.80€/m² (dy euro e tetëdhjetë centë për metër katror) dhe llogaritet për tërë territorin e Komunës.**

**2.3 Taksa administrative për lëshimin e lejes së rrënimit (TAD) do të jetë 1.00€/m² (një euro për metër katror) dhe llogaritet për tërë territorin e Komunës.**

**2.4 Tarifa rregullative për rritjen e densitetit të Infrastrukturës do të aplikohen sipas,** Shtojcës 7, tëUdhëzim administrativ Nr.02/2018 për taksat administrative për leje ndërtimore, leje rrënimi dhe tarifat për rregullimin e infrastrukturës, (**TRRI**) **do të jetë 120.62€** për kokë banori, e kthyer në njësi **m²** është **1.80€/m²** (një euro e tetëdhjetë cent për metër katror).

**2.5** Për taksa administrative në llogari hynë sipërfaqja bruto e pllakave të objektit (etazhet), ndërsa për tarifa rregullative për rritjen e densitetit të infrastrukturës, hynë sipërfaqja neto e banimit për kokë banori.

**2.5** Për objekte që nuk maten me metër katrorë aplikohen formulat e caktuara nga Ministria e Mjedisit dhe Planifikimit Hapësinor nё Prishtinë, me (vendimi me numër, Nr-043/2013 i datës, 15.03.2013).

**2.6** Punët rreth llogaritjes së pagesës së taksave e bënë Drejtoria për Urbanizëm dhe Planifikim e Komunës sё Suharekës në bazë të dokumentacionit teknik të parashtruar nga aplikuesi.

**2.7 Taksa** **administrative për leje ndërtimore për kategoritë I dhe II, leje rrënimi dhe tarifa për rregullimin e infrastrukturës,** janë llogaritur sipas Udhëzim administrativ Nr.02/2018 për taksat administrative për leje ndërtimore, leje rrënimi dhe tarifat për rregullimin e infrastrukturës.

**Neni 3**

**3.1** Njoftimi për pagesë duhet të përmbajë të dhënat bazë nga projekti, procedurën e llogaritjes, për të cilën është dhënë pëlqimi, llogarinë bankare të Komunës dhe afatin për pagesën e taksave.

**3.2** Afati për pagesë fillon nga dita e pranimit të njoftimit dhe nuk mund të jetë më i gjatë se 15 ditë për kategorinë e I-rë dhe 30 ditë për kategorinë e II-të.

**3.3** Leja ndërtimore nuk lëshohet pa dëshminë e pagesës së taksave konform njoftimit për pagesë.

**3.4** Nëse pagesa nuk bëhet brenda afatit të paraparë, ndërpritet procedura e lëshimit të lejes ndërtimore me arsyetim se pala ka heq dorë nga kërkesa për leje ndërtimi.

**Neni 4**

Pas miratimit nga ana e Kuvendit tё Komunës në Suharekë, ky vendim hyn në fuqi 15, ditë pas dërgimit në autoritetin mbikëqyrës, në kuptim të nenit 81, të Ligjit mbi vetëqeverisjen lokale, Nr-03/L-040, “Gazeta zyrtare e Republikës sё Kosovës, Nr. 28/2008”, nenit 8, tё Rregullores (QRK), Nr. 01/2016, për shqyrtimin administrativ te akteve tё Komunave dhe pas shpalljes publike në tabelën e shpalljeve ose web-faqen e Komunës.

**Neni 5**

Me hyrjen nё fuçi tё këtij vendimi shfuqizohen vendim për aprovim të taksave administrative për lëshimin e lejes së ndërtimit dhe tarifat për rregullimin e infrastrukturës me numër, 01-Nr-16-9367, i datës 31.12.2014.

**K U V E N D I K O M U N Ë S NË S U H A R E K Ë**

**01-Nr-\_\_\_\_\_\_\_ Kryesuesi Kuvendit**

**Me datë\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**Bexhet KUÇI**